./data/phi0914/phi001fr/phi0914.phi001fr.perseus-lat1.xml
Titus Livius (Livy)
Pompeius consul in Hispania Termestinos subegit   cum isdem et Numantinis pacem a p  R  infirmatam fecit  lustrum a censoribus					conditum est: censa sunt civium capita  CCCXXVIII CCCCXLII  cum					Macedonum legati questum de D  Iunio Silano praetore venissent, quod acceptis					pecuniis provinciam spoliasset, et senatus de querellis eorum vellet cognoscere,					T  Manlius Torquatus, pater Silani, petit impetravitque,  ut sibi cognitio mandaretur; et domi causa cognita filium					condemnavit abdicavitque  ac ne funeri quidem eius, cum suspendio vitam					finisset, interfuit, sedensque domi potestatem consultantibus ex instituto					fecit  Q  Fabius pro cos  rebus in Hispania prospere gestis labem imposuit pace					cum Viriatho  aequis condicionibus facta 					Viriathus a proditoribus consilio Servilii Caepionis interfectus est et ab					exercitu suo multum comploratus ac nobiliter sepultus, vir duxque magnus et per					quattuordecim annos, quibus cum Romanis bellum gessit, frequentius superior